cyanic-selkie/wikianc huggingface dataset:
אקדמיית חיל האוויר של ארצות הברית
במסגרת חגיגות היובל להקמת האקדמיה הנפיקה המדינה בול לכבוד המוסד וכן הכריזה על האקדמיה כאתר מורשת לאומית.
טרגדיית האדם
טרגדיית האדם (הונגרית: Az ember tragédiája) הוא מחזה טרגי-היסטורי שנכתב על ידי הסופר ההונגרי אימרה מדאץ'. הצגה זו נחשבת לפסגת הספרות ההונגרית ולאחת היצירות המשפיעות ביותר בה. המחזה עוקב אחר הדמויות של אדם, הדמות המקראית, ולוציפר, השטן באמונה הנוצרית, כשבכול סצנה הם נמצאים בתקופה אחרת בזמן, כאשר לוציפר טוען כי האנשים ואדם ירצו להפוך להיות אלים ולהפיל את יוצרם, האל. חוה מופיעה יחד עם אדם ולוציפר ברוב הסצנות, אך היא אינה בעלת תפקיד מרכזי במחזה ואינה יוצאת מתפקידה ההיסטורי, בניגוד לאדם ולוציפר אשר מופיעים בכל סצנה מההתחלה שלה, ותמיד מוצאים אחד את השני כאדם ולוציפר, לא משנה מה התפקיד ההיסטורי של שניהם.
בשנת 2011, המחזה עובד לסרט אנימציה בשפה ההונגרית, בעל אותו שם.
חלוקה לסצנות
במחזה יש 15 סצנות, כאשר 10 מתוכן נמצאות ברגעים היסטוריים חשובים.
FukUMean
FukUMean (נערך לרדיו כ-UMean או F**UMean) הוא שיר של גאנה. הוא נשלח לרדיו קצבי עכשווי כסינגל השני מתוך אלבום האולפן הרביעי שלו, A Gift & a Curse, ב-11 ביולי 2023. גאנה כתב את השיר ביחד עם המפיקים פלו ודאנק רוק.
דפנה בר ציון
דפנה בר ציון (23 באוקטובר 1964 – 14 באוגוסט 2014) הייתה זמרת רוק ומסעדנית ישראלית. נרצחה על ידי בן-זוגה לשעבר, המוזיקאי אילן בן עמי.
ביוגרפיה
בר ציון נולדה ברמת גן לאלפרד ועליזה כתב, בת אמצעית בין שתי אחיות. ב-1977, כאשר הייתה בת 12, החלה לנגן בפסנתר ולכתוב שירים. כנערה מתבגרת בשנות השמונים הייתה בר ציון דמות מוכרת למדי במועדוני הלילה בתל אביב.
קריירה
ב-1985 הקימה להקת ניו ווייב בשם "מטרופולין". ההרכב הופיע במועדונים כמו בית ליסין ורוקסן, אך לא פרץ אל תודעת הציבור. בהמשך השנה נישאה לאייל בר ציון, מבעלי מועדון "הפינגווין". ב-1990 התפרקה "מטרופולין", ובר ציון הקימה הרכב חדש ללא שם, אך בעקבות לידת בתה היחידה נטע, החליטה להתמקד בהקמת משפחה וההרכב החדש פורק. השיר היחיד שהוציאה לאור באותה שנה היה "אל תוך הלילה", בעיבודו של אילן וירצברג, שלא זכה להצלחה רבה.
ב-2000 הוציאה בלייבל "פוך" את האלבום, שנשא את השם "אם אתה מקשיב" (השם נלקח מתוך פזמון השיר "כשלילה יורד בחלונה"). שיריו עסקו באהבה ופרידות, ציפייה והתעללות בילדים. חברת "התקליט" הפיצה את האלבום, שזכה להצלחה בעיקר בזכות השירים "תן סימן", "כשלילה יורד בחלונה", "אהבה", "ירח אדום" ו"געגוע", שזכה ללא מעט השמעות ברדיו והפך ללהיט. בחנוכה באותה שנה השתתפה בפסטיגל"צ לילדים של גלי צה"ל עם השיר "הבובה זהבה", במקור של להקת "החלונות הגבוהים". עוד באותה שנה פתחה את "לילה דאנס בר", שהפך לאחד המצליחים והידועים בתל אביב. ב-2002 עזבה לטובת עיסוק במוזיקה.
לאחר יציאת האלבום שוב לקחה בר ציון פסק זמן מהמוזיקה. ב-2007 הוציאה בחברת נענע דיסק את אלבומה "תהומות", שכלל את הסינגלים "עננים" ו"תהומות" שיצאו כבר ב-2006 ו"מתוך דמעה", גרסה עברית לשיר "As Tears Go By" של האבנים המתגלגלות שתרגם אריק איינשטיין. האלבום זכה להצלחה בינונית, ופרט לשיר "מתוך דמעה" לא הותיר להיטים נוספים. לאחר יציאתו יצא הסינגל הרביעי ממנו "זה לא הולך", המוכר גם בשמו המלא "זה לא הולך בינינו".
ב-2009 השתתפה בפרויקט "מצב צבירה נוזלי" וביצעה בו את השיר "דלת", אותו כתבה והלחינה. הפקת השיר ועיבודו (תכנותים וסאונד) נעשו על ידי בר ציון בשיתוף עובד פרסיקו, והוא כולל בתוכו ליין מוזיקלי משיר שהקליטה בר ציון ב-1988 עם להקתה "מטרופולין". השיר "דלת" הוביל את בר ציון להקליט את אלבומה השלישי, שגם הוא נקרא "דלת". האלבום, שהיה אמור לכלול פרט לשיר הנושא גם את השירים "בעולם מושלם", "שלם" ו"שותקת", נגנז מסיבה לא ידועה ומעולם לא הופץ.
ב-2010 כתבה לאלבום הראשון של ההרכב "גרוב כנעני" שירים הכתובים בעברית הדומה לשפה העברית של התנ"ך. לאחר מותה של בר ציון, הקליט ושיחרר אריאל זילבר גרסה חדשה לשיר "צבע החיים" שהופיע באלבום.
ב-2013 החלה לעבוד על אלבומה השלישי (במקום האלבום הגנוז "דלת") "תל אביב - צפת" עם להקת הבנות בנות עמי, אך העבודה עליו נקטעה לאחר מותה של בר ציון וגורלו עדיין לא ידוע.
חיים אישיים ורציחתה
מנישואיה הראשונים לאייל בר ציון בסוף שנות ה-80 נולדה בתה היחידה נטע. בני הזוג התגרשו במחצית הראשונה של שנות ה-90.
בשנת 2012 נישאה בשנית למוזיקאי אילן בן עמי, והשניים נפרדו בשנת 2014. ב-14 באוגוסט 2014 נמצאה גופתה בדירתו של בן עמי בשכונת פלורנטין בתל אביב. המשטרה ניהלה מצוד אחרי בן עמי, הוא נתפס בתל אביב כעבור שלושה ימים והודה ברצח. ב-31 בינואר 2017 הוא הורשע ברצח.
שירה "זה לא הולך" מתוך האלבום "תהומות" שיצא ב-2006, העוסק ביחסים מתוחים בין בני זוג ופרידה, קיבל משמעות חדשה לאחר מותה, בשל היחסים המתוחים ששררו בין בר ציון לבן עמי במהלך נישואיהם וכן לאחר שנפרדו (בשיר מופיעות בין היתר שורות כמו ו).
עדנה שכטמן
עדנה חיה שכטמן (9 ביולי 1948 – 22 במאי 2022) הייתה פרופסור לסטטיסטיקה במחלקה להנדסת תעשייה וניהול באוניברסיטת בן-גוריון, וראש המחלקה להנדסת תעשייה וניהול ונשיאת איגוד הסטטיסטיקה הישראלי בין השנים 2009–2011.
ביוגרפיה
שכטמן נולדה בשנת 1948 בירושלים. הוריה ראובן ומלכה ציגלר היו ניצולי שואה. אחיה הוא צבי ציגלר. בילדותה התגוררה בחיפה, למדה בבית הספר הריאלי העברי והייתה פעילה בתנועת הצופים. את שירותה הצבאי עשתה בחיל החימוש.
סיימה תואר שני בסטטיסטיקה, ודוקטורט בסטטיסטיקה באוניברסיטת המדינה של אוהיו בשנת 1980 בהנחייתו של דגלאס וולף.
שכטמן עבדה בפקולטה לחקלאות ובתעשייה הרפואית, ובשנת 1996 החלה את דרכה במחלקה להנדסת תעשייה וניהול באוניברסיטת בן-גוריון ולימים מונתה לתפקיד ראש המחלקה, והקימה את המרכז לייעוץ סטטיסטי באוניברסיטה.
היא הייתה מרצה אורחת במספר מוסדות אקדמיים, ביניהם אוניברסיטת טקסס, אוניברסיטת טקסס A&M, אוניברסיטת ניו יורק ואוניברסיטת קליפורניה בברקלי. ב-2017 פרשה מאוניברסיטת בן-גוריון כפרופסור אמריטה.
מחקריה
במשך 35 שנות הקריירה האקדמית שלה פרסמה שכטמן למעלה מ-120 מאמרים אקדמיים ודוחות מדעיים, ונודעה בייחוד בזכות הפיתוח שלה (עם שלמה יצחקי) של כלים סטטיסטיים המשתמשים בממוצע הפרש מוחלט (GMD) כמדד ההשתנות, במקום שונות.
עבודתה המדעית של שכטמן שילבה מחקר תאורטי ומחקר יישומי של מתודולוגיה סטטיסטית. מחקריה בסטטיסטיקה יישומית התמקדו בעיקר בביוסטטיסטיקה, וכללו מחקרים על מחלת פרקינסון ובטיחות בדרכים.
חיים אישיים
שכטמן הייתה נשואה לפרופסור גדעון שכטמן, אם לארבעה - ד"ר איתן שכטמן-דריימן, חוקר מדעי המוח; ערן שכטמן, מנהל ישראלי, מנכ"ל חברת קונקט לשעבר; חגי שכטמן, איש הייטק; וגילי ברג, מנהלת מוצר בחברת סאפיינס.
משפט בוכנוואלד
משפט בוכנוואלד או ארצות הברית נגד יוזיאס, נסיך הכתר של ולדק ופירמונט ואחרים. (המכונה גם תיק 000-50-9) היה משפט על פשע מלחמה, שנערך על ידי צבא ארצות הברית שהקים בית דין צבאי למשפטי דכאו, באזור הכיבוש האמריקאי. המשפט התקיים בין 11 באפריל ל-14 באוגוסט 1947 במחנה המעצר של דכאו, שבו שכן מחנה הריכוז דכאו עד סוף אפריל 1945. במשפט זה הואשמו 31 אנשים בגין פשעי מלחמה הקשורים למחנה הריכוז בוכנוואלד ומחנות הלוויין שלו. כולם הורשעו. משפט בוכנוואלד היה חלק ממשפטי דכאו, שהתקיימו לאחר תום מלחמת העולם השנייה והשואה בין 1945 ל-1948.
רקע
"החזירים באורוות ה-SS קיבלו מזון טוב יותר, בהשוואה למזון האסירים."
—  פיטר זנקל, אסיר בוכנוואלד לשעבר, עדות במשפט בוכנוואלד מאמצע אפריל 1947.
כשהגיעו כוחות אמריקאים למחנות הריכוז של הרייך הגרמני בשלבים האחרונים של מלחמת העולם השנייה, הם לא היו מוכנים, בין השאר בגלל הלחימה המתמשכת, להתמודד עם הזוועות במחנות הריכוז. הטיפול ב"מוזלמנים" הכחושים והחולים וקבורתם של אלפי אסירים שנספו מרעב או מירי בצעדות המוות היוו משימה קשה עבור צבא ארצות הברית. לאחר לכידת מחנה הריכוז אוהרדרוף, תת-מחנה של בוכנוואלד, ועוד לפני שחרור מחנה הריכוז בוכנוואלד ב-11 באפריל 1945, צילמו החיילים האמריקנים תמונות הממחישות את הנסיבות הנוראיות של פינוי המחנה. כבר ב-12 באפריל 1945 המפקד העליון של כוחות בעלות הברית, דווייט אייזנהאואר, ביקר במחנה הריכוז אוהרדרוף. בגלל תנאי המחנה הנוראים, ביקש מפוליטיקאים אמריקאים ובריטים, נציגי האו"ם והעיתונות האמריקאית, שיבואו לצפות במחנה. ב-16 באפריל 1945, 1,000 איש מוויימאר, תחת פיקוד אמריקאי, חויבו לבקר בבוכנוואלד, שם חזו בעקבות ההשמדה ההמונית. במקום אחר נאלצו התושבים הסמוכים לקבור את הקורבנות מצעדות הפינוי.
לברית המועצות היו הכי הרבה קורבנות (כ-15,000) בבוכנוואלד בהשוואה לשאר המדינות המעורבות, וככל הנראה חשודים אחרים שהו באזור הכיבוש הסובייטי או היו שם במעצר, הממשל הצבאי האמריקאי בגרמניה (OMGUS) שקל להותיר את ברית המועצות אחראית על ההליך המשפטי. ב-9 בנובמבר 1945, הגיש סגן המושל הצבאי לושיוס קליי הצעה לראש הממשל הצבאי הסובייטי בגרמניה, וסילי סוקולובסקי, להעביר את משפט בוכנוואלד לממשלה הסובייטית. לאחר משא ומתן ממושך ובדיקה בתיקי החקירה, הצד הסובייטי הביע עניין בהליך רק ביחס להרג ההמוני בגרדלגן, שם נשרפו 1,000 אסירים בחיים. לאחר העברת החקירה של 22 הנאשמים לשלטונות הצבא הסובייטיים, הוסכם לבצע אותו הליך עבור הנאשמים במחנה הריכוז בוכנוואלד ובדורה-מיטלבאו, לשעבר מחסן מרכזי בוכנוואלד ומאוקטובר 1944 מחנה ריכוז עצמאי. 3 בספטמבר 1946 נקבע כתאריך להעברת העצורים והראיות הנרחבות לגבי בוכנוואלד ודורה-מיטלבאו. נציגים של הממשל הצבאי הסובייטי לא הופיעו בנקודת המפגש באזור הגבול. לאחר 14 שעות של המתנה, האסירים והראיות נלקחו חזרה לבית המעצר בדכאו. ייתכן שהסובייטים לא נענו להצעה מכיוון שהשתמשו במחנה הריכוז לאחר ההשתלטות כ"מחנה מיוחד 2" ואולי חששו מהאשמות עתידיות בפשעי מלחמה בעצמם.
משא ומתן בנוגע לתקפותם של הליכי בוכנוואלד התעורר בגלל הביקורת הבינלאומית המעוכבת. ועדת האומות המאוחדות לפשעי מלחמה, ועדה של מדינות בעלות הברית לתביעה בעוון פשעי מלחמה שבוצעו על ידי כוחות הציר, דרשה כבר בתחילת 1946 משפט עבור סגל בוכנוואלד בפני בית משפט בינלאומי. לאחר שרשויות הצבא הסובייטי לא גילו עניין, הודיעו רשויות המשפט הצרפתיות והבלגיות על רצונן לבצע את המשפט. אפשרות זו נדחתה על ידי הצד האמריקאי בהתחשב בעבודת התרגום העצומה שהייתה צריכה להיעשות. החוקר הראשי בצבא ארצות הברית כפה את תחילת התהליך. עד סוף דצמבר 1946 הושלמה ההכנה לתהליך.
תביעה וביסוס משפטיים
הבסיס המשפטי של התהליך היה "מנהל המשפט והעונשין" ממרץ 1947, המבוסס על צווי הממשל הצבאי. חוק מועצת הבקרה מס' 10 מיום 20 בדצמבר 1945, לפיו ניתן להרשיע כל אדם שהוגש נגדו כתב אישום בגין פשעי מלחמה, פשעים נגד השלום ופשעים נגד האנושות, לא מילא תפקיד משמעותי בתהליך זה. הנאשמים בתמונות צבא ארצות הברית מאפריל 1947
דוהאמל
דוהאמל (באנגלית: Duhamel) הוא שם משפחה.
גארי טרנט הבן
גארי דוואן טרנט הבן (באנגלית: .Gary Dajaun Trent Jr; נולד ב-18 בינואר 1999) הוא כדורסלן אמריקאי, המשחק בקבוצת טורונטו ראפטורס מליגת ה-NBA, בעמדת הקלע.
בנו של גארי טרנט האב, אשר שיחק בליגת ה-NBA בין השנים 1995–2004.
קריירת תיכונים ומכללות
טרנט נולד בעיר קולומבוס שבאוהיו. בשנת 2013 החל ללמוד ב"תיכון אפל ואלי" אשר במינסוטה, ובשנתו השלישית בקבוצת הכדורסל שלה זכה בתואר השחקן המצטיין של ליגת התיכונים במינסוטה, לאחר שקלע 26.4 נקודות בממוצע למשחק. בשנת 2016 עבר ללמוד ב"אקדמיית פרוליפיק" שבקליפורניה, לקראת שנתו האחרונה בתיכון. לאורך אותה עונה קלע 31.8 נקודות בממוצע למשחק, ובסיומה נבחר להשתתף במשחקי מקדונלד'ס אול-אמריקן ונייקי הופ סאמיט.
בשנת 2017 החל ללמוד באוניברסיטת דיוק, והצטרף לקבוצת הכדורסל שלה יחד עם ונדל קרטר ומרווין באגלי. בעונתו היחידה בקבוצה קלע 14.5 נקודות בממוצע למשחק, והעפיל עמה לשלב רבע גמר טורניר אליפות המכללות (NCAA Elite Eight). במשחק רבע הגמר קלע טרנט 17 נקודות, אולם דיוק הפסידה בתוצאה 81–85 מול אוניברסיטת קנזס, בה שיחקו דבונטה גראהם וסביאטוסלאב מיכאיליוק. באפריל 2018 הודיע טרנט על עזיבתו את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA.
קריירת משחק מקצועית
בדראפט ה-NBA 2018 נבחר טרנט בבחירה ה-37 על ידי סקרמנטו קינגס, ומיד הועבר בטרייד לפורטלנד טרייל בלייזרס. בעונת הרוקי שלו העפילה פורטלנד לגמר האזור המערבי, לראשונה מזה 19 שנים, אולם טרנט עצמו לא שותף באף אחד ממשחקי הפלייאוף. במהלך אותה עונה נשלח מספר פעמים בהשאלה לקבוצת טקסס לג'נדס מליגת הפיתוח של ה-NBA, ובששת משחקיו במדיה הצטיין עם ממוצע של 33.3 נקודות למשחק.
בעונתו השנייה בפורטלנד הציג שיפור משמעותי, והפך לאחד משחקי הספסל הבולטים ביותר של הקבוצה. ב-18 בינואר 2020 קלע שיא עונתי של 30 נקודות, בהפסד קבוצתו מול אוקלהומה סיטי ת'אנדר.
Más Allá Tour
שלוש הופעות מסיבוב ההופעות בוטלו מסיבות לוגיסטיות.
רשימת השירים
להלן רשימת השירים שאיתה הופיעו CNCO במופעים אשר נכללו בסיבוב ההופעות.
ים הנחושת
ים הנחושת (נקרא גם ים של שלמה או ים שעשה שלמה) היה מתקן לאגירת מים (בריכת אגירה) שניצבה בחצר בית המקדש הראשון. המתקן, העשוי נחושת, נבנה על ידי שלמה המלך בעת הקמת בית המקדש, על מנת לאגור מים לצורכי המקדש וכן שימש כמקוה טהרה לכהנים. המתקן הכיל כ-50 מ"ק מים.
תיאור המתקן
בספר מלכים מופיע התיאור הבא:
מתיאור זה ניתן ללמוד כי צורתו של הים הייתה עגולה, והוא ניצב על שנים עשר פסלים של פרי נחושת, המחולקים לארבע קבוצות. כל קבוצה של שלושה פרים פונה לאחת מרוחות השמים, כאשר פני הפר פונים החוצה ואחוריו תומכים את האגן. קוטר האגן העגול 10 אמות, גובהו 5 אמות, והיקפו 30 אמות. תיאור זה עומד בסתירה לעובדה שהיחס במעגל בין הקוטר להיקף הוא פאי: המתחיל בספרות ...3.14159, ואילו היחס המתואר בתנ"ך הוא 3 (30 ל-10). יש מן המפרשים האומרים שהמספר האמור במקרא הוא מספר עגול. אם ההיקף 30, אז הקוטר מעל 9.5. הסבר אחר תולה את ההפרש בעוביו של הים - הקוטר נמדד מהדפנות החיצוניות, ואילו ההיקף סביב הדפנות הפנימיות. ככל הנראה היו באגן ברזים (פקעים) היצוקים יחד עמו, והמשמשים למזיגת המים.
תיאור המיכל הפנימי
על סמך העובדות שהמתקן הכיל כמות של 50 מ"ק של מים (450 אמות מעוקבות), גובהו 5 אמות וקוטרו 10 אמות, התלמוד בבלי (עירובין יד.) מסביר שבריכת המים הפנימית של הים של שלמה היא בנויה משני חלקים:
שגיאת תקן
שגיאת התקן של הממוצע (קרי, של שימוש בממוצע המדגם להערכת ממוצע האוכלוסייה) היא סטיית התקן של ממוצעי כל המדגמים (בגודל מסוים) שנלקחו מאוכלוסייה. בניתוח רגרסיה, המונח ״שגיאת תקן״ יכול גם להתייחס לאומד הריבועים הפחותים סטיית התקן הכלולה במודל.
שגיאת תקן של הממוצע
שגיאת התקן של הממוצע היא סטיית התקן של האומד לתוחלת האוכלוסייה - הוא ממוצע המדגם. ניתן לראות זאת גם כסטיית התקן של שגיאת ממוצע המדגם ביחס לממוצע האוכלוסייה, היות שממוצע המדגם הוא אומד בלתי מוטה. שגיאת התקן שווה לסטיית התקן של דגימה בודדת, חלקי שורש גודל המדגם (בהנחה שערכי המדגם בלתי תלויים):, כש-σ היא סטיית התקן של האוכלוסייה; אפשר לאמוד את שגיאת התקן בעזרת האומד לסטיית התקן, , כש-s היא סטיית תקן של מדגם (או של התפלגות מדגמים).
תמי דקוורת'
ביוגרפיה
דקוורת' נולדה בבנגקוק שבתאילנד, בתם של למאי ופרנק דקוורת'. אביה אמריקאי ששורשי משפחתו בצפון אמריקה עוד מתקופת 13 המושבות ואמה תאילנדית ממוצא סיני. בצעירותה נדדה משפחתה בעקבות עבודתו של אביה באו"ם בין תאילנד, קמבודיה, אינדונזיה וסינגפור. בגיל 16 עברה משפחתה להוואי בה למדה בתיכון בהונולולו. ב-1989 סיימה תואר ראשון במדע המדינה באוניברסיטת הוואי, ב-1992 סיימה תואר שני ביחסים בינלאומיים באוניברסיטת ג'ורג' וושינגטון. היא החלה בלימודי תואר שלישי באוניברסיטת צפון אילינוי אך קטעה אותם עם גיוסה לשירות צבאי. ב-2015 השלימה דוקטורט בשירותי אנוש באוניברסיטת קפלה.
במהלך לימודיה הצטרפה ב-1990 לתוכנית קצונת המילואים של צבא ארצות הברית. היא הוכשרה כקצינה, עברה קורס טיס והוסמכה כטייסת מסוקים. ב-1996 הוצבה במשמר הלאומי של אילינוי. ב-2004 נשלחה עם יחידתה לעיראק וביצעה עשרות משימות מבצעיות קרביות. בנובמבר 2004 נפגע מסוק ה-UH-60 בלק הוק אותו הטיסה מירי RPG, דקוורת' נפצעה באורח קשה, איבדה את שתי רגליה ונפגעה גם בידה הימנית. היא עברה תקופת שיקום ממושכת במרכז הרפואי הצבאי הלאומי וולטר ריד במהלכה הורכבו על שתי רגלייה תותבות מטיטניום. לאחר 13 חודשים חזרה לשירות במשמר הלאומי והחלה בהכשרה מחדש כטייסת. היא השתחררה משירות המילואים ב-2014 בדרגת לוטננט קולונל. על שירותה עוטרה במדליית האוויר ובלב הארגמן.
במהלך תקופת שיקומה החלה בפעילות למען חיילים משוחררים ונכים. היא זכתה לתמיכתם של הסנאטור בוב דול שאף הקדיש לה את האוטוביוגרפיה One Soldier's Story: A Memoir, ושל הסנאטור דיק דרבין, והתמודדה ב-2006 בבחירות לבית הנבחרים של ארצות הברית. היא הפסידה לאחר שיריבה הרפובליקני פיטר רוסקאם זכה ב-51.3% מקולות המצביעים לעומת 48.7% לה. לאחר הבחירות מונתה לעמוד בראש מחלקת החיילים המשוחררים של מדינת אילינוי. ב-2009 מונתה על ידי הנשיא ברק אובמה לעוזרת מזכיר המחלקה לענייני חיילים משוחררים, אריק שינסקי. ב-2012 התמודדה פעם נוספת לבית הנבחרים והפעם נבחרה לאחר שזכתה לרוב של 54.7%. היא הייתה בכך לאישה הנכה הראשונה שנבחרה לחברה בבית הנבחרים. ב-2014 נבחרה שוב ברוב של 56%. היא מכהנת כחברת ועדת הביטחון, ועדת הביקורת וכן בוועדה המיוחדת לחקירת מתקפת הטרור בקונסוליה האמריקנית בבנגאזי.
ב-2015 הודיעה על התמודדותה לכהונה בסנאט של ארצות הברית ב-2016, בפריימריז של המפלגה הדמוקרטית זכתה במועמדות המפלגה ובבחירות לסנאט גברה על הסנאטור המכהן מארק קירק ברוב של 54.4%. היא הושבעה לתפקידה ב-3 בינואר 2017.
דקוורת' נשואה לבריאן אותו הכירה במהלך שירותה הצבאי, ואם לילדה שנולדה לזוג ב-2014. בינואר 2018 הודיעה כי היא בהריון מתקדם נוסף, באפריל 2018 ילדה בת, ובכך היא הסנאטורית הראשונה שילדה במהלך תקופת כהונתה. ב-2020 הועלה שמה כמועמדת אפשרית לתפקיד סגנית הנשיא של ג'ו ביידן.
מנשה לב-רן
מנשה לב-רן (ליברמן) (1946 – 2 ביוני 2023, י"ד בסיוון ה'תשפ"ג) היה מנהל מוזיקלי ומנצח תזמורת ישראלי.
ביוגרפיה
לב-רן נולד כמנשה ליברמן בשנת 1946 בתל אביב, למשפחה דתית לאומית, ולו שתי אחיות בוגרות ממנו. כבר בגיל 12 החל לנצח על מקהלת ביל"ו בתל אביב. לב-רן היה נגן כינור בתזמורת הגדנ"ע ולמד ניצוח אצל המנצח איתן לוסטיג.
קריירה
לאחר גיוסו לצה"ל הקים בשנת 1967 את מקהלת הרבנות הצבאית, עליה ניצח במשך כ-15 שנה.
מאז ייסודו של פסטיבל הזמר החסידי בשנת 1969, שימש לב-רן כמנצח ומנהל מוזיקלי של הפסטיבל.
בין השנים 1980–2008 ניצח על תזמורת משטרת ישראל. לב-רן ניצח על מקהלות רבות בישראל, ובהן מקהלת בית הכנסת הגדול בתל אביב מאז 1970, מקהלת "השקמים" - (מקהלת ה"דגל") – מאז 1982, מקהלת "צלילי כפר סבא" מאז 1983, מקהלת "זמר חי", המקהלה המסורתית "זמר לציון" בראשון לציון, מקהלת מדרשית נעם בפרדס חנה וכפר סבא ומקהלת ילדי רמת גן.
בתחילת העשור הראשון של המאה ה-21 ליוותה המקהלה של לב-רן, הכוללת שמונה מתוך זמרי האופרה הישראלית, את החזן משה שטרן בתפילות הימים הנוראים בסאו פאולו שבברזיל ובשיקגו שבארצות הברית.
לאורך השנים הופיע לב-רן הופיע באירועים ובטקסים רבים, והעיד על עצמו, שההופעה במלחמת ששת הימים, בה ניצח על מקהלת הרבנות הצבאית בשידור חי על הר הצופים ובנוכחות מפקדי צה"ל, היתה עבורו אירוע מרגש.
חיים אישיים
נישא לטובה בלומנפלד ב-1976, ולהם בת שירי, עורכת דין ושלושה נכדים. נפטר ב-2 ביוני 2023, י"ד בסיוון ה'תשפ"ג, והובא לקבורה בבית הקברות קריית שאול.
עשור מבשר רעות
העשור המבשר רעות (בספרדית: Década Ominosa) הוא כינוי לעשר השנים האחרונות של שלטונו של פרננדו השביעי, מלך ספרד, החל מביטול החוקה הספרדית של 1812, ב-1 באוקטובר 1823, ועד למותו ב-29 בספטמבר 1833.
רקע כללי
פרננדו השביעי הפך למלך לאחר הניצחון של מלחמת חצי האי, שבאמצעותה שוחררה ספרד משליטת נפוליאון. הוא חזר לספרד ב-24 במרץ 1814 ומעשהו הראשון היה ביטול החוקה הליברלית מ-1812; לאחר מכן, פירוק שני הלשכות של הפרלמנט הספרדי ב-10 במאי.
אלה היו רק המהלכים הראשונים לקראת תגובה אנטי-ליברלית חריפה, שגרמה לסדרה של מהומות צבאיות, שהחלה בינואר 1820 על ידי הגנרל רפאל דל רייגו. המלך נאלץ לכונן מחדש חוקה, עם שבועה חגיגית במהלך טקס במדריד ב-10 במרץ 1820. זה התחיל את התקופה שנקראת הטריניום הליברלי, שבמהלכה נאלץ פרננדו להיות עד לנפילתם של המוסדות והפריבילגיות האבסולוטיות העיקריות, ולמעבר הגובר לעבר רדיקליזם של הרוב בפרלמנט.
כאן נפגש הקורטס הדמוקרטי כדי להכריז על תצהיר המלך. החיילים הצרפתים כיתרו את העיר, עד ל-31 באוגוסט, אז סימן קרב טרוקדרו את תבוסת הליברלים ואת כניעת העיר.
רסטורציה ריאקציונית
לאחר חזרתו לשלטון, החל פרננדו השביעי תקופת שלטונו המכונה "עשור מבשר רעות", בשל הלחץ המובהק על דיכוי אויביו. רוב חברי המפלגה הליברלית ברחו לחו"ל, ללונדון (שם חלקם קיבלו עזרה כספית על ידי ממשלת בריטניה על תפקידם במלחמות נגד נפוליאון), פריז, מלטה, ארצות הברית, או לרפובליקות עצמאיות שהוכרזו לאחרונה בדרום אמריקה, שעליהן החזיקה הממשלה הליברלית הספרדית בעמדה עוינת הרבה פחות מפרננדו השביעי. אחרים, במקום זאת, חוסלו ללא רחמים, כמו דל רייגו, הסמל העיקרי של המהפכה, שנתלה ב-7 בנובמבר 1823 בכיכר לה סבאדה שבמדריד.
חוסר שביעות הרצון של הצבא הספרדי עורר עוד יותר את היווצרותם של Voluntarios Realistas ("מתנדבים מלכותיים"), מיליציה שנוצרה על ידי פרננדו השביעי בשנת 1823, זמן קצר לאחר קריסת הקבינט החוקתי, במטרה לספק למלך אמצעי דיכוי ישירים נגד האופוזיציה הליברלית. ב-1826 הסתכמה המיליציה בכ-200,000 מתנדבים, שמחציתם כללו 486 גדודי חי"ר, 20 פלוגות ארטילריה, 52 טייסות פרשים וכמה פלוגות חבלנים.
אי יציבות פוליטית
במהלך העשור נרשמה סדרה אינסופית של מהומות וניסיונות של מהפכות, כמו זו של טוריחוס, שמומנה על ידי ליברלים אנגלים, ב-11 בדצמבר 1831. מלבד הצד הליברלי, מדיניותו של פרננדו גרמה לאי שביעות רצון גם במפלגה השמרנית: בשנת 1827 פרץ מרד בקטלוניה, ולאחר מכן התרחב לוולנסיה, אראגון, ארץ הבסקים ואנדלוסיה, תוך שהוא מדורבן על ידי אולטרה-ריאקציונרים לפיהם הריאקציה של פרננדו הייתה היה חלשה מדי, ונכשל במיוחד בהשבת האינקוויזיציה. במה שכונה מלחמת האגרביאדוס, כ-30,000 איש שלטו ברוב קטלוניה ובחלק מהאזורים הצפוניים, ואף הקימו ממשלה אוטונומית. פרננדו התערב באופן אישי, עבר לטרגונה כדי לכבות את המרד: הוא הבטיח חנינה, אך לאחר שהפורעים נכנעו, הוציא להורג את מנהיגיהם ואחרים הוגלו לצרפת.
חוסר יציבות נוסף הגיע כאשר, ב-31 במרץ 1830, פרדיננד הוציא את הסנקציה הפרגמטית, שאושרה על ידי אביו קרלוס הרביעי כבר ב-1789, אך לא פורסמה עד אז. הסנקציה אפשרה את הירושה לכס המלכות הספרדי גם ליורשות נשים, למקרה שאין גבר שיירש. לפרננדו היו רק שני ילדים, שתיהן בנות, הבכורה הייתה המלכה לעתיד איזבלה השנייה, שנולדה באוקטובר 1830. הסנקציה לא כללה בירושה את אחיו של פרננדו, קרלוס, רוזן מולינה.
מחלתו ומותו של פרננדו
מדיניותה החמירה את המרירות בקרב תומכיו של קרלוס. במותו של פרננדו, בשנת 1833, הכריז קרלוס על עצמו כיורש הלגיטימי בשם קרלוס החמישי. זו הייתה תחילתה של המלחמה הקרליסטית הראשונה.
כלל לייבניץ לגזירה תחת סימן האינטגרל
כלל לייבניץ לגזירה תחת סימן האינטגרל (הקרוי על שם המתמטיקאי גוטפריד וילהלם לייבניץ) הוא כלל שימושי בחשבון אינפיניטסימלי לגזירת ביטויים מהצורה.
ניסוח הכלל
תהי f(x,y) פונקציה רציפה במלבן, וגזירה ברציפות לפי y ( קיימת ורציפה). נניח בנוסף שהפונקציות a(y),b(y) גזירות בקטע. אזי
.
מקרה פרטי ונפוץ של הכלל הוא כאשר הפונקציות a(y),b(y) קבועות, כלומר. אז נקבל כי
שלב א' - הוכחת המקרה הפרטי
תהי g(x,y) רציפה. נגדיר
ונטען שהיא רציפה. יהי. כיוון ש-g רציפה בתחום קומפקטי (מלבן) היא רציפה במידה שווה שם. מכאן שקיים \delta > 0 כך שאם אז.
יהיו המקיימים. אבל ולכן
.
מכאן ש-G אכן רציפה (ולמעשה אפילו במידה שווה).
בפרט אם נבחר היא רציפה מההנחה ש- רציפה. כעת, נביט בהפרש:
כיוון ש-f רציפה וגזירה לפי y, נוכל להיעזר במשפט לגרנז' ולקבל שקיימת כך ש- (זאת כי קיבענו את x). לכן:
כי G רציפה. כלומר, הראנו כי.
שלב ב' - הוכחת המקרה הכללי
אנו רוצים לחשב את נגזרת הפונקציה
.
לשם כך, נגדיר פונקציה חדשה
ונבחין כי
מהמשפט היסודי הנגזרות החלקיות של \phi לפי s ולפי t הן
ואלו רציפות מההנחה ש-f(x,y) רציפה. בנוסף, מהמקרה הפרטי של המשפט, הנגזרת החלקית של \phi לפי y היא
וזו פונקציה רציפה מההנחה ש- רציפה. מכיוון שכל הנגזרות החלקיות של \phi קיימות ורציפות, נסיק שהיא דיפרנציאבילית. לכן גם F דיפרנציאבילית, ומכלל השרשרת מתקיים
דוגמה 1 - גבולות התלויים במשתנה הגזירה
.
דוגמה 2 - שימוש בכלל לחישוב אינטגרלים
נחשב את האינטגרל
.
לשם כך, נסמן
עבור והאינטגרל בו אנו מתעניינים הוא f(2). נגזור ונקבל
מכאן
נבחין ש-. אזי
כלומר
ולכן
הלילה השנים עשר (סרט, 1988)
הלילה השנים-עשר או: מה שתרצו (באנגלית: Twelfth Night, or, What You Will) הוא סרט טלוויזיה משנת 1988, עיבוד להפקה הבימתית של המחזה "הלילה השנים עשר" מאת ויליאם שייקספיר, בבימויו של קנת בראנה עבור להקת התיאטרון רנסאנס. הסרט שודר לראשונה בבריטניה ברשת ITV ב-30 בדצמבר 1988. הוא נוצר על ידי תיימז טלוויז'ן בשיתוף להקת התיאטרון רנסאנס. פרנסס בארבר מככבת בתפקיד ויולה וריצ'רד בריירס מופיע בתפקיד מלווליו. הצילומים נערכו על סט אחד בתוספת של גן חורפי. התלבושות הם מהתקופה הוויקטוריאנית והסיפור מתרחש בתקופת חג המולד.
מייקל ברוק כתב על ההפקה באתר screenonline של מכון הסרטים הבריטי (BFI) ושיבח במיוחד את הופעתו של בריירס. "מלווליו שלו הוא תענוג, עובר בצורה חלקה מצדקנות יהירה על התהוללות שאינה במקום לאשליה עצמית מגוחכת כשהוא מצהיר על אהבתו בעודו לבוש בגרביים צהובים".
רוטבגה
רוטבגה (באנגלית: Rutabaga) או סוויד (באנגלית: swede) הוא זן תרבותי של כרוב הנאפוס שבשורשו עושים שימוש קולינרי. בין שמותיו הנוספים הם: לפת שוודית, ניפ (בסקוטלנד) וסנאגר (בצפון אמריקה).
את הרוטבגה ניתן להכין למאכל במגוון דרכים, ונהוג גם לאכול את עליו. השורשים של הירק משמשים גם להאכלת חיות משק. בסקוטלנד, צפון אנגליה, מערב אנגליה ואירלנד התקיימה בעבר מסורת של גילוף השורשים בצורות שונות בעת ליל כל הקדושים.
היסטוריה
במערב אנגליה, אירלנד וסקוטלנד נהוג היה לגלף את השורש לצורות שונות ואף לגלפו לפנסי ג'ק-או-לנטרן במטרה להדוף את הרוחות המזיקות שהסתובבו בערים בעת ליל כל הקדושים. בימי הביניים הסתובבו חבורות שעטו מסכות מפחידות, תוך שהן נשאו רוטבגה מגולפת שכונו בסקוטלנד כ"ראשי טומשי".
כיום
מתחילת שנות השמונים הדלעת זמינה באופן נרחב באירופה, ולכן היא תפסה את מקומה של הרוטבגה במנהגי ליל כל הקדושים. באי מאן, פנסי ג'ק-או-לנטרן מלפת עדיין מגולפים בחג ההופ-טו-נא (חג קלטי הנחגג בתאריך ליל כל הקדושים), ומוארים באמצעות נרות או לפידים חשמליים. יש שמשתמשים בפנסים כדי לאסוף ממתקים בערב החג, בדומה למסורת תעלול או ממתק.
ארץ מולדת
ארץ מולדת היא סדרת דרמה מקורית ישראלית, המציגה באמצעות שיחזורים, אירועים נבחרים שאירעו בראשית תולדות היישוב היהודי בארץ ישראל, משנת 1827 ועד לשנים הראשונות לקום המדינה. הסדרה עלתה לשידור לראשונה ב-1 בנובמבר 1981, בטלוויזיה החינוכית הישראלית ובהפקתהּ. החל משנת 2012, פרקי הסדרה זמינים לצפייה בערוץ של הטלוויזיה החינוכית הישראלית באתר YouTube וגישה אליהם קיימת גם מאתר האינטרנט של הטלוויזיה החינוכית.
כל פרק מציג בצורה ייחודית ויוצאת דופן תקופה אחרת בתולדות היישוב היהודי בארץ ישראל ועל פי סדר כרונולוגי. הסדרה משחזרת אירועים נבחרים שאירעו בארץ ישראל, כאשר הפרק הראשון מתחיל בתיאור ביקורו הראשון של סר משה מונטיפיורי בארץ ישראל, עוד משנת 1827 ואילו הפרק האחרון מציג את העליות הגדולות לארץ לאחר קום המדינה עד לשנת 1950.
קבוצת שחקנים משחקת בכל פרק דמויות מעולם אחר ותוך כדי שחזור השפה, התלבושות ואורח החיים מוצג לצופים סיפורה של ארץ ישראל והדילמות שעמדו בפני היישוב היהודי בראשית הווייתו והתגבשותו; דילמות חברתיות, מדיניות, דתיות וכלכליות.
נעימת הסדרה היא השיר הוי, ארצי! מולדתי! אשר מנוגן אינסטרומנטלית.
רנדל (סרט)
רנדל (בפינית: Rendel), הידוע גם בשם רנדל: נקמה אפלה הוא סרט גיבורי-על פיני משנת 2017 שנכתב, הופק ובוים על ידי ייסה האג'ה. הסרט מבוסס על דמות שכתב האג'ה, רנדל. את התפקידים הראשיים גילמו כריס גומרוס, מתי אוניסמה, רמי רוסינן ורנה קורפילה. שאר השחקנים כוללים את אלינה טומניקוב, טרו סלניוס, אייק קליאלה, אנו פאלווארה וכריסטינה קרג'אלאינן. הסרט זכה בפרס סרט הפעולה הטוב ביותר בפסטיבל הסרטים Feratum במקסיקו.
סרט ההמשך, רנדל 2: חוג הנקמה, תוכנן לצאת בשנת 2021.
עלילה
בעיר מיקלי, פינלנד, חברה בשם VALA פיתחה חיסון מוצלח ללא בדיקה מתאימה. עם זאת, הארגון מהווה חזית לארגון פשיעה, בראשותו של פקה אראולה, שבנו ג'רנו המכונה "רוטיקה", הוא אחד הבריונים הגדולים. עם זאת, דמות מסתורית עטוית שחורים חוללה הרס נגד VALA ואנשיה. כשהאיש המסתורי תוקף באלימות שישה גברים באכזריות, רוטיקה מבחין שכל גבר נתלה כשהשם "רנדל" חרוט בגופם. באמצעות פלאשבקים אנו לומדים על ראמו, מנהל פיננסי בחברה שהוא איש משפחה עם אשתו ובתו. הם נותנים לו ז'קט לאופנוענים כמתנה ליום האב. עם זאת, כאשר הוא לא מקבל השקעה לעובד החברה בשם קוריקה, האחרון מתקשר לבוס שלו ומספר לו מה קרה. לאחר מכן, הבוס של קוריקה מתקשר לבוס של ראמו ומאלץ אותו לפטר את ראמו. לאחר מכן ראמו מתקשה למצוא עבודה ונאבק כלכלית.
ראמו, בעצתו של האיש שפיטר אותו, קוריקה, מקבל עבודה ב-VALA ומגיש ניירות אך ראמו מוצא את עצמו מסתכל דרכו יום אחד. הוא לומד את החיסון, המורכב מזפת שנדבקת לעור קבוע אם הוא נקשר, לא נבדק כראוי ולמעשה גרם למקרי מוות רבים. ראמו מוצא את עצמו בצומת דרכים. עם זאת, ארולה חוששת שראמו עשוי להיות מלשין. הוא שולח את רוטיקה ולהטאיה להרוג את ראמו ומשפחתו. בזמן שאשתו ובתו של ראמו נהרגות, ראמו נפגע ממחבט בייסבול עם תיל מחובר. עם זאת, הוא שורד ושומר מיכל זפת במרתף שלו, ראמו מכסה את פניו בזפת ויוצר מסכה. באמצעות ז'קט האופנוענים שנתנו לו משפחתו וכפפותיו, ראמו הופך לנוקם האפל רנדל, הקרוי על שם המילה ההונגרית "סדר". אישה מסתורית בשם מארלה מגיעה לעזור לרנדל בעת הצורך.
ארולה, הלומד על מאבקו של רנדל בארגון, מוצא את עצמו עונה לבכירים יותר בארגון. אלה מחליטים לשכור שכירי חרב זרים שיתמודדו עם רנדל. הקבוצה מורכבת ממייק, ראדק, סטייסי, ג'וליה וג'ימי ובהתחלה הם מסוגלים להשתלט על רנדל, למרות שג'וליה מוצאה את מותה. האחרים מתכננים לחפש נקמה. עם זאת, בסופו של דבר רנדל מחזיר את עצמו לפעולה ובסופו של דבר מנהל מלחמה כוללת. בינתיים, כתבת מקומית, נינה הייקינן, מתכננת לחשוף את VALA ומי שהם באמת. רוטיקה חוטף את נינה כשהוא מגלה שהיא מצלמת את הפשעים האמיתיים שלהם. עם זאת, רנדל מגיע להציל אותה ובסופו של דבר מוצא את עצמו גובר על כל שכירי החרב בדרכים שונות. עם זאת, כאשר רנדל נלחם בלהטאיה, מארלה מנסה לעזור אך היא נדקרת מאחור ומתגלה כי מארלה הייתה חלק מדמיונו של רנדל שכן רנדל היה זה שנדקר. רנדל מליח לפצוע אנושות את להטאיה עם מחבט הבייסבול בחוט תיל.
מריה פרנסיסקה מאורליאן-ברגנסה, דוכסית ברגנסה
מריה פרנסיסקה מאורליאן-ברגנסה, דוכסית ברגנסה (בצרפתית: Isabelle d'Orléans et Bragance; 8 בספטמבר 1914 - 15 בינואר 1968) הייתה אשתו של דוארטה נונו, דוכס ברגנסה, ראש בית ברגנסה בין השנים 1920–1976.
רנדל (סרט)
עלילה
ארולה, שהבין שרנדל יודע יותר מדי, עונה שוב לבכירים. לאחר שכשל במשימתו, הוא יודע שהוא חייב להיהרג על מעשיו. רוטיקה, שמעולם לא זכה לאהבתו או לאמונו של אביו, נשלח לירות באביו והורג אותו. כאשר רוטיקה עוזב את הבניין לאחר שהרג את אביו, רנדל ממתין בגשם ועומד פנים מול פנים עם רוטיקה. רנדל סוגר את תא המטען של רוטיקה על ידיו לפני שהוא לוקח מזרקים של החיסון ומזריק לרוטיקה בצוואר, והורג אותו. רנדל מתפתל רואה את נינה והולך משם. כאשר רנדל נראה בלב מיקלי, הבכירים נשבעים לנקום ברנדל.
מריה פרנסיסקה מאורליאן-ברגנסה, דוכסית ברגנסה
ביוגרפיה
מריה פרנסיסקה נולדה באה, סן-מריטים בצרפת ב-8 בספטמבר 1914, לפדרו דה אלקנטארה, נסיך גראו-פארה ולאלז'בייטה, רוזנת דוברז'נסקי דה דוברז'ניץ, בתם של יאן, רוזן דוברז'נסקי דה דוברז'ניץ והרוזנת אליזבת קוטולינסקי פון קוטולין. בשנת 1891 קיבל אביה את התואר "הנסיך הקיסרי של ברזיל", אולם הוא ויתר עליו בשנת 1908 עם נישואיו לאמה, אם כי נשאר עם התואר "נסיך אורליאן-ברגנסה". לאחר מותם של הורי אמה עברו הוריה להתגורר בבתיהם באיל סן לואי ובבולון-ביאנקור. בשנת 1920 בוטל חוק הגירוש על בני המשפחה הקיסרית בברזיל, ובעקבות כך עברו בני המשפחה להתגורר בפטרופוליס, ברזיל, אולם במהלך המסע לברזיל מת סבה גאסטון, רוזן אה.
רנדל (סרט)
הפצה
הסרט שוחרר ב-DVD וב-בלו-ריי על ידי Shout Factory ב-30 בינואר 2018.
מריה פרנסיסקה מאורליאן-ברגנסה, דוכסית ברגנסה
ביוגרפיה
בשנת 1950 בוטלו חוקי הגירוש בפורטוגל נגד בעלה, אולם בשל תאונת דרכים קשה הם עברו להתגורר בפורטוגל רק בשנת 1952. בעקבות מותו של הנשיא אוסקר כרמונה בשנת 1951, ניסה דוארטה נונו להביא להחזרת המונרכיה בפורטוגל, אולם המהלך נכשל בשל התנגדותו של סלזר. ב-15 בינואר 1968 מתה מריה פרנסיסקה בליסבון, והיא בת 53 שנים.
רנדל (סרט)
סרט המשך
ב-27 במאי 2018, בפסטיבל קאן, הודיע הבמאי כי הוא יכין סרט המשך בשם רנדל: חוג הנקמה. למרות שהסרט לא התקבל היטב בפינלנד, הוא הצליח בינלאומית והאג'ה, יחד עם חברת Raven Banner Entertainment הקנדית, עבדו על ההמשך.
מריה פרנסיסקה מאורליאן-ברגנסה, דוכסית ברגנסה
משפחתה
ב-15 באוקטובר 1942 התחתנה מריה פרנסיסקה עם דוארטה נונו, דוכס ברגנסה, ממנו נולדו לה שלושה ילדים:
רנדל (סרט)
סרט המשך
ב-16 באוגוסט 2019 הודיע הבמאי כי הצילומים יתחילו בספטמבר. הוכרז שהסרט יצולם כולו באנגלית והצוות יכלול את הכוכבים המקוריים כריס גומרוס בתפקיד רנדל, טרו סליניוס בתפקיד קוריקה ומינה נבנג'ה בתפקיד נינה הייקינן יחד עם שון קרונין כנבל המרכזי של הסרט "סמיילי"; קייטלין בוי בתפקיד פוגו, ברוס פיין כאדוארד קוקס וג'ונה פאול. ג'סיקה וולף מחליפה את אלינה טומניקוב כמארלה בסרט ההמשך.
מריה פרנסיסקה מאורליאן-ברגנסה, דוכסית ברגנסה
משפחתה
מאחר שטקס החתונה האזרחי לא התקיים לפני השלטונות הברזילאים, אלא בשגרירות הפורטוגזית, התעוררה אז השאלה בנוגע לאופן ההכרה בנישואין על פי חוקי ברזיל. בעקבות הכרזת הרפובליקה בברזיל, הונהגה הפרדת הכנסייה והמדינה, וחתונות קתוליות כבר לא היו בעלות השפעה אזרחית אוטומטית. בעקבות כך הגישו בני הזוג בקשה להכרה מיוחדת בנישואיהם, ואכן לבסוף אושרו נישואיהם רטרואקטיבית, גם לפי החוק הברזילאי, בתוקף מיום נישואיהם.
שלגיה (סרט)
שלגיה (באנגלית: Snow White) הוא סרט פנטזיה מוזיקלי שיצא ישירות לווידאו בשנת 1987, המבוסס על אגדת העם "שלגיה ושבעת הגמדים". הסרט, אשר צולם בישראל, יצא כחלק מסדרת סרטים המבוססים על אגדות שהפיקו קנון גרופ.
בשנת 2005 יצא הסרט ב-DVD על ידי מטרו גולדווין מאייר.
עלילה
נסיך המטייל ביער בחורף מוצא את שלגיה שוכבת בארון מזכוכית. שבעת הגמדים מגיעים ומספרים לו את סיפורה דרך מעתק לעבר.
הסיפור מתחיל במלך ומלכה השולטים בממלכתם, חורף אחד כאשר המלכה תופרת ביחד עם המשרתות שלה היא דוקרת את אצבעה וטיפת דם שלה נופלת על השלג באדן החלון. המלך מצהיר שיהיה להם ילד עם לחיים אדומות כדם ועור לבן כשלג. המלכה יולדת בת והיא קוראת לה שלגיה, אך המלכה מתה לאחר הלידה.
שנים אחרי כן שלגיה גדלה להיות נערה יפהפייה. כשמתגלה למלכה על ידי המראה הקסומה שלה כי שלגיה עדיין בחיים היא מנסה להרוג אותה בעצמה שלוש פעמים, כאשר בפעם השלישית היא מתחפשת לרוכלת זקנה ומציעה לשלגיה תפוח מורעל, בתחילה היא מסרבת לקחת את התפוח אך לאחר שהמלכה חוצה אותו לשניים והן מתחלקות בו היא נענית להצעה, אוכלת את החלק המורעל של התפוח ומתמוטטת, הגמדים רואים את שלגיה במצב זה ושמים אותה בתוך ארון זכוכית.
בנקודה זו הסרט חוזר להווה, הגמדים מאפשרים מאפשרים לנסיך לקחת את שלגיה וארונה למקום ראוי, תוך כדי שהארון מועבר הוא נופל בטעות מהעגלה עקב סופת שלגים, מה שגורם לחתיכת התפוח המורעל לצאת מגרונה של שלגיה והיא מתעוררת, הנסיך המוקסם משלגיה מציע לה להנישא לו והיא מסכימה.
לאסט שאדו פאפטס
הלאסט שאדו פאפטס (באנגלית: The Last Shadow Puppets; בתרגום חופשי: בובות הצללים האחרונות) הם סופרגרופ, פרויקט צד של אלכס טרנר (סולן הארקטיק מאנקיז), ושל מיילס קיין (לשעבר סולן הראסקלס ובעל קריירת סולו), בנוסף לג'יימס פורד, שמשמש כמפיק, מלחין ומתופף בחלק משירי הלהקה.
The Age Of The Understatement
ב-20 בפברואר 2008 הצמד הכריז על שם האלבום שיצא למחרת - 'The Age Of The Understatement'. האלבום יצא ב-21 בפברואר. האלבום דורג במקום הראשון במצעד האלבומים הבריטי בשבוע הראשון ליציאתו. האלבום כלל 12 רצועות, כולן נכתבו על ידי טרנר וקיין. הסינגל הראשון באלבום היה שיר הנושא של האלבום ונקרא גם הוא 'The Age Of The Understatement', הוכרז כשבוע לפני יציאת האלבום ואיתו השתחרר EP, הכולל 3 שירים של הלהקה: Two Hearts in Two Weeks, שיר מקורי של הצמד, ועוד קאברים לשירים Wondrous Place של בילי פיורי, ולשיר In The Heat of The Morning של דייוויד בואי, שאלכס טרנר סיפר בעבר שזהו השיר האהוב עליו. הסינגל השני של האלבום נקרא 'Standing Next to Me', ואיתו השתחרר EP נוסף, מציג 3 שירים מקוריים נוספים של הצמד. הסינגל השלישי מהאלבום נקרא 'My Mistakes Were Made For You', וגם איתו השתחרר EP, בו ניתן למצוא גרסה מחודשת של הצמד לשיר 'paris summer' של ננסי סינטרה ושל לי הייזלווד.
Everything You've Come to Expect
אחרי הצלחתו של האלבום הראשון, השניים דיברו על הקלטת אלבום שני. תחילה קיין אמר לסאן הבריטי שהם מצפים להתחיל לעבוד על חומרים חדשים ב-2009, אבל הדבר לא התממש מעולם. מאז שניהם הביעו את הרצון לחזור לעבוד תחת ה'לסאט שאדו פאפטס' ואמרו שיתחילו להקליט כש"הזמן הנכון יגיע".
בחודש נובמבר 2015 סיפר ג'יימס פורד בראיון שהלהקה סיימה להקליט את אלבומה הבא, ושהוא יצא לאור בשנת 2016. בינואר 2016 חזרו ההרכב לפעילות ראשונה אחרי כמעט 8 שנים שקטות, כששחררו את השיר 'Bad Habits', עם וידאו קליפ נלווה. השיר עצמו בסגנון רוק וקצת יותר אגרסיבי מהשירים באלבום הקודם. שם האלבום הוא 'Everything You've Come to Expect', רשימת השירים מהאלבום התפרסמה וניתן להאזין להם כבר מההכרזה על האלבום, שהייתה ב-1 באפריל 2016. על עטיפת האלבום מופיעה תמונה של הזמרת טינה טרנר רוקדת, תמונה שצולמה בניו-יורק בשנת 1969. כחודש אחרי שחרורו של הסינגל הראשון מהאלבום החדש, יצא הסינגל הבא שנושא את שם האלבום, 'Everything You've Come to Expect', ובניגוד אל השיר הקודם השיר הזה הציג סגנון רגוע יותר. בקליפ נראו קיין וטרנר קבורים גב אל גב בחוף ים כשרק ראשיהם מעל החול, וביניהם רוקדת דמות אישה שנראית ככלה עזובה.
הסינגל השלישי של האלבום וגם הראשון בסדר השירים באלבום נקרא 'Aviation', והקליפ הנלווה אליו הוא הסיפור המקדים לקליפ של 'Everything You've Come to Expect' - קיין וטרנר מצולמים חופרים בור באמצע חוף הים, כשלפתע דמות של מאפיונר איטלקי מגיעה עם אותה רקדנית לבושה בשמלת כלה, היא כנראה בתו שארוסה המיועד (קיין) בגד בה עם טרנר ולכן אביה המאפיונר מכריח אותם לחפור לעצמם קבר ובקליפ הקודם הם כבר מתים והכלה שבהתחלה כועסת במיוחד על טרנר, משלימה וסולחת לקיין על הבגידה כי היא מבינה שהם לא נועדו זה לזה.
הסינגל הרביעי נקרא ‘Miracle Aligner’ ויצא ב-28 במרץ לצד קליפ הנלווה אליו בו קיין וטרנר רוקדים בחדר מעוטר וריק.
פרסים וזכיות
הלהקה זכתה לשבחים רבים על האלבום הראשון שלה, וזכתה ב-3 פרסי מוזיקה: במסגרת ה'MOJO Awards' ב-2008 זכתה בתואר 'פריצת השנה'; באותה שנה זכו בתואר זהה גם במסגרת ה'Q Awards'. ב-2009, בטקס ה'NME Awards', זכו הצמד בפרס 'קליפ השנה' עבור הקליפ של 'My Mistakes Were Made For You', והתמודדו בשלב הסופי בקטגוריות 'שיר השנה' על 'The Age Of The Understatement' ובלהקה הבריטית של השנה, אך לא זכו בתארים אלו. באותה שנה במסגרת הNME Awards, הארקטיק מאנקיז ואלכס טרנר זכו ב-3 פרסים נוספים
היית צריכה לדעת (מיני-סדרה)
גרייס פרייזר היא אישה שחיה את החיים "המושלמים" – היא פסיכולוגית מצליחה שעומדת להוציא לאור את ספרה הראשון, יש לה בעל מסור ובן צעיר שלומד בבית ספר פרטי מובחר בניו יורק. שבועות לפני פרסום ספרה, גרייס מגלה שתהום נפער בחייה; מוות אלים, בעל נעדר ושרשרת של גילויים מחרידים. לאחר שהיא נשברת בעקבות האסון הציבורי שהונחת עליה ונחרדת מהדרכים בהן לא הצליחה להישמע לעצותיה שלה, גרייס נאלצת לנתח לגורמים את החיים המושלמים אותם היא חיה, על מנת ליצור חיים חדשים לעצמה ולבנה.
המיני-סדרה עלתה לשידור ברשת "HBO" ב-25 באוקטובר 2020.
עלילה
גרייס פרייזר (ניקול קידמן) היא פסיכולוגית מצליחה המתגוררת במנהטן, ניו יורק עם בעלה ג'ונתן (יו גרנט), אונקולוג, ובנם הצעיר הנרי, הלומד בבית הספר היוקרתי רירדון. גרייס עוזרת לכמה מההורים האחרים של רירדון לתכנן אירוע מכירה פומבית, שם היא פוגשת אישה אניגמטית בשם אלנה. גרייס ממשיכה להיתקל באלנה בימים הקרובים: פעם אחת בחדר הלבשה בחדר כושר, שם אלנה העירומה ניגשת אליה ומעירה על ה"חסד" שלה ומאוחר יותר במכירה הפומבית עצמה, שם גרייס מוצאת את אלנה בוכה בשירותים ומנחמת אותה. כשהיא עוזבת את האירוע, אלנה מנשקת את גרייס על השפתיים במעלית. למחרת, גופתה של אלנה מתגלה בסטודיו האמן שלה על ידי בנה הצעיר, גם הוא תלמיד ברירדון. המשטרה חוקרת את תיק הרצח ומתחקרת את גרייס וחברותיה; ג'ונתן, בעלה של אלנה מתואר כחשוד פוטנציאלי. גרייס מנסה להגיע לג'ונתן, שנמצא כביכול בכנס אונקולוגי בקליבלנד, אך מגלה שהשאיר את הסמארטפון שלו בדירתם. גרייס, שלא מצליחה להתחקות אחר מקום הימצאו של בעלה, הופכת לפרנואידית וחווה חזיונות מזירת הרצח של אלנה.
גרייס הופכת מודאגת יותר ויותר ומנסה לאתר את בעלה. ביקור ותשאול של הבלש ג'ו מנדוזה (אדגר רמירז) מגלים שג'ונתן אינו מועסק עוד בבית החולים. הפסקת עבודתו נובעת מטענות על קשר בלתי הולם עם אלנה, שבנה היה מטופל שלו. נקבע כי לבעלה של אלנה, פרננדו, יש אליבי, מה שהופך את ג'ונתן לחשוד העיקרי. עם חזרתה הביתה, גרייס מוצאת את המשטרה שעורכת חיפוש ומתבשרת כי בכוונתם לבצע בדיקת אבהות לבתה התינוקת של אלנה. כדי להימנע מתשומת לב תקשורתית, גרייס לוקחת את הנרי לבית החוף שלהם. שם, ג'ונתן מפתיע את גרייס ומודה בבגידה שלו אך מתעקש שלא רצח את אלנה. בעוד ג'ונתן מחבק את הנרי, גרייס מתקשרת למשטרה.
המשטרה מגיעה במסוק ועוצרת את ג'ונתן. הבלשים חושפים כי ג'ונתן הוא אבי בתה של אלנה. נערך דיון קצר בבית המשפט והוא נכנס למעצר. פרננדו מתעמת עם גרייס. מאוחר יותר גרייס מודיעה למשטרה ואומרת שהיא חשה מאוימת. המשטרה מציינת כי גרייס גם חשודה והיא שואלת מדוע. לאחר מכן מציגה המשטרה סרטון ממצלמת אבטחה סביב מקום הרצח, בליל הרצח. בסרטון נראית גרייס הולכת בלילה.
בתמונות נוספות של המצלמה נראית גרייס עוברת באותה שכונה פעמים רבות בליל הרצח, מה שפוסל אותה כחשודה. אביה של גרייס, פרנקלין ריינהרדט (דונלד סאת'רלנד), משלם בחוסר רצון את תשלום הערבות של ג'ונתן ושוכר את עורכת הדין היוקרתית היילי פיצג'רלד (נומה דומזווני) כסנגורית למשפט. הבלשים חושפים בפני גרייס שאלנה פיתחה אליה אובססיה באמצעות ציורים שלה עירומה חלקית. ג'ונתן מנסה לדבר עם פרננדו, בעלה של אלנה, בנוגע לרצח אלנה. פרננדו לא רוצה שום קשר עם ג'ונתן, אך הוא מאפשר לג'ונתן לטפל בבתה של אלנה. היילי מארגנת ראיון בטלוויזיה עם ג'ונתן כדי לסייע בעיצוב הדימוי הציבורי שלו למשפט. ג'ונתן טוען שהוא יודע מי יכול להרוג את אלנה.
התיק בבית המשפט נגד ג'ונתן נמשך. עורכת דינו מבקשת ליצור ספק סביר באשמתו של ג'ונתן ומציעה שפרננדו יכול להיות חשוד, אך המשטרה דחתה אפשרות זו. כאשר היא חוקרת את פרננדו על דוכן העדים, היא שואלת אם אשתו או הוא עצמו פנו לפסיכיאטר אך הוא מכחיש. לאחר מכן היא שואלת את השוטר שמודה שהוא לא ראה בפרננדו חשוד ומשקר שלא היה אף אחד אחר.
ג'ונתן מגלה לגרייס כי בהיותו בן 14, הופקד על אחותו בת הארבע כאשר הוריו נעדרו מן הבית. הוא השאיר את הדלת פתוחה וגרם בשוגג להרג אחותו, שנדרסה למוות. גרייס מתקשרת לאמו של ג'ונתן, עמה כמעט לא היה לה קשר. לדבריה של האם, ג'ונתן מעולם לא גילה חרטה או צער והתנכר ממשפחתו כשגדל. לאחר מכן גרייס מוצאת את נשק הרצח של אלנה, פטיש המשמש לפיסול, במזוודת הכינור של הנרי, בנה.
הנרי מגלה שהוא מצא את הפטיש באח בבית החוף המשפחתי, שטף והסתיר אותו כדי למנוע מאביו להיעצר. במהלך המשפט, העיד ג'ונתן שהוא מודה בבגידה ובשקרים לאשתו, אך מתעקש על חפותו מרצח אלנה. היילי מביאה את מיגל (בנה של אלנה, ומטופל לשעבר של ג'ונתן) לדוכן, שם רומז מיגל, תוך הענות לשאלות מנחות של עורכת הדין, שפרננדו התעלל באלנה. גרייס מבקשת מהיילי פיצג'רלד, עורכת הדין של בעלה, לעלות לדוכן ולהעיד כעדת הגנה לטובת בעלה. לאחר שטענה בחקירה הראשית כי ג'ונתן הוא אדם אמפתי ואינו מסוגל לרצוח, מתחילה חקירתה הנגדית על ידי התביעה. בחקירה זו היא חושפת את שיחתה עם אמו, לפיה גו'נתן הוא למעשה אדם חסר כל רגש. ג'ונתן והיילי מבינים שגרייס ביקשה להעיד רק על מנת לחזק את התביעה ולהביע אמונה באשמתו של ג'ונתן.
כאשר הרשעתו של ג'ונתן כמעט מובטחת, הוא מבקש מהנרי לצאת לארוחת בוקר אחרונה לפני הכרעת הדין וחוטף אותו לנסיעה לכיוון הגבול עם קנדה. פלאשבקים חושפים כי ג'ונתן רצח את אלנה לאחר שהורה לה להתרחק ממשפחתו. לאחר שנרדף על ידי שוטרים וכמעט גורם לתאונה עם משאית של הרכב בו הוא נוסע עם בנו, ג'ונתן מאיים לקפוץ מגשר ולהתאבד. גרייס מגיעה במסוק כדי לחלץ את הנרי והמשטרה עוצרת את ג'ונתן.
פיתוח
ב-12 במרץ 2018 הוכרז כי רשת "HBO" הזמינה מיני-סדרה שתבוסס על הספר "היית צריכה לדעת" מאת ג'ין האנף קורליץ. מיני-הסדרה נכתבה על ידי היוצר והתסריטאי דייוויד אי קלי, המשמש גם כמפיק בפועל לצדם של ניקול קידמן, פר סארי וברונה פפנדריאה. ב-7 בנובמבר 2018, דווח כי הבמאית סוסנה ביר תביים את כל הפרקים במיני-הסדרה ותשמש כמפיקה בפועל. ב-8 במרץ 2020 הוכרז כי מיני-הסדרה עתידה לעלות לשידור ב-10 במאי 2020. עם זאת, בעקבות התפרצות מגפת הקורונה, תאריך עלייתה לשידור נדחה ל-25 באוקטובר 2020.
ליהוק
לצד ההכרזה על הפקת מיני-הסדרה, אושר כי בנוסף להפקה בפועל של מיני-הסדרה, ניקול קידמן עתידה לככב בתפקיד הנשי הראשי של הסדרה. בנובמבר 2018, הוכרז כי יו גרנט ודונלד סאת'רלנד לוהקו לצוות השחקנים הראשי. ב-28 בינואר 2019, דווח כי נואה ג'ופ לוהק לצוות השחקנים הראשי. במרץ 2019, פאלה צ'אן, אדגר רמירז, לילי רייב, איסמעאל קרוז קורדובה ומטילדה דה אנג'ליס לוהקו לצוות השחקנים. באפריל 2019, דווח על ליהוקם של נומה דומזוויני ומייקל דווין לצוות השחקנים.
צילומים
מיני-הסדרה צולמה בניו יורק סיטי ובקינגסטון, ניו יורק. הצילומים שהתעתדו להתקיים בשאטר איילנד בוטלו בעקבות התנגדויות מצד התושבים.
ביקורות
באתר הביקורות "Rotten Tomatoes", המיני-סדרה מחזיקה בציון של 76%, בהתבסס על 99 ביקורות, עם דירוג ממוצע של 7.21/10. באתר הביקורות המשוקללות "Metacritic", המיני-סדרה מחזיקה בציון ממוצע משוקלל של 64 מתוך 100, בהתבסס על 32 ביקורות, דבר המצביע על "ביקורות חיוביות לרוב".
יאיא עבדול-מאטין השני
יאיא עבדול-מאטין השני (באנגלית: Yahya Abdul-Mateen II; נולד ב-15 ביולי 1986) הוא שחקן ומפיק אמריקאי.
עיקר פרסומו של עבדול-מאטין החל ב-2018, אז הוא גילם את דמותו של נבל-העל מנטה שחורה בסרט גיבורי-העל "אקוומן". ב-2020, הוא זכה בפרס אמי על תפקידו כדוקטור מנהטן בסדרת הטלוויזיה "השומרים".
ביוגרפיה
יאיא עבדול-מאטין השני נולד ב-15 ביולי 1986 בעיר ניו אורלינס שבמדינת לואיזיאנה, לאב מוסלמי ואם נוצרייה, שניהם אפרו-אמריקאים. משפחתו התגוררה בדיור ציבורי, עד שהצליחה להתבסס ועברה לעיר אוקלנד שבמחוז אלמידה במדינת קליפורניה, שם הוא גדל. הוא למד אדריכלות באוניברסיטת קליפורניה בברקלי, ולאחר שסיים את לימודיו עם תואר ראשון הוא החל לעבוד כמתכנן ערים ואזורים בסן פרנסיסקו. עם זאת, הוא תמיד חלם להיות שחקן, ובאמצע שנות ה-20 לחייו הוא החל ללמוד בדרמה באוניברסיטת ייל, שם הוא קיבל תואר שני.
קריירה
ב-2018, הוא הופיע בתפקיד קטן בסרט "Boundaries" של שאנה פסט, והצטרף לזיכיון סדרת סרטי גיבורי-העל בלייב אקשן עתירי התקציב של האחים וורנר, "היקום הקולנועי של DC", כדמותו של נבל-העל מנטה שחורה בסרט "אקוומן". בשנה זו הוא גם הופיע בתפקיד משנה בעונתה השנייה של הסדרה הדיסטופית "סיפורה של שפחה" ובתפקיד ראשי בסרט הדרמה "הקרב הראשון".
ב-2019, עבדול-מאטין הופיע בסרט האימה "אנחנו", בסדרת הקומיקס "השומרים" בתפקיד ראשי כדוקטור מנהטן וגם בפרק "Striking Vipers" של סדרת האנתולוגיה "מראה שחורה". על תפקידו כדוקטור מנהטן, עבדול-מאטין זכה בפרס אמי. במהלך 2020, הוא גילם את בובי סיל ב"משפט השבעה משיקגו" והופיע ב"לאחר מעשה". ב-2021, עבול-מאטין הופיע כדמות הראשית ב"קנדימן" ובתפקיד מורפיאוס בסרט המדע בדיוני "מטריקס: התחייה".
ב-30 בנובמבר 2021, עבדול-מאטין השיק חברת הפקה בבעלותו, "House Eleven10". בין החברה לבין שירות הזרמת המדיה "Netflix" נחתם הסכם שיתוף פעולה, אשר במסגרתו יככב עבדול-מאטין בסרטים ובסדרות שהוא יפיק עבור השירות. שם החברה הוא מחווה לבית ילדותו של עבדול-מאטין בעיר אוקלנד, ומבטא את חזונו לקדם כישרונות מקבוצות אוכלוסייה הסובלות מייצוג חסר בתעשייה.
הוא הופיע ברשימת טיים 100 נקסט לשנת 2022 של מגזין טיים.
בשנים 2023/24 צפויה לתחיל הקרנת סדרה וונדר מן בהשתתפותו.
Romance & Yasmin
Romance & Yasmin (בעברית: רוֹמַנְטִיקָה & יַסְמִין) הוא אלבום הבכורה של הזמרת-יוצרת הישראלית יסמין לוי. האלבום יצא לאור בהפצה בין-לאומית בשנת 2004, על ידי חברת התקליטים קונקטינג קאלצ'רס. באלבום נכלל השיר "Yo en La Prizion" שזכה להצלחה נאה ופירוש שמו הוא "אני בכלא".
האלבום יצא בפורמט של תקליטור בלבד והופץ בישראל כבר בשנת 2000 במהדורה מיוחדת בשם "רומנסה ויסמין".
המטריות
אודות היצירה
הסצנה המרכזית בציור היא רחוב סואן בפריז ביום גשום. מימין, אישה מסתכלת מטה אל בנותיה אשר לבושות בבגדים אופנתיים לתקופה. האם כמעט מסתירה לחלוטין אישה אחרת הנמצאת במהלך פעולה של הורדה או הרמה של מטרייה, מה שמרמז על כך שהגשם עומד להתחיל או מתחיל להיחלש. הדמות המרכזית ביצירה היא האישה השמאלית ביותר. מי שדיגמנה דמות זו היא סוזאן ואלאדון, מאהבתו של רנואר ומושא רבות מיצירותיו. האישה מרימה מעט את שמלתה כדי להימנע מהבוץ ומהמים שעל המדרכה, בעוד היא מחזיקה סלסלה. דמותה בולטת במיוחד בהשוואה לדמויות האחרות ביצירה מכיוון שהיא לא לובשת מעיל, לא חובשת כובע ולא מחזיקה מטרייה.
ליד דמותה של האישה ללא המטרייה, עומד גבר שנראה כעומד להציע לה מחסה תחת מטרייתו. האישה והילדה הקטנה המחזיקה חישוק הן היחידות בסצנה המביטות לעבר הצופה, ואילו שאר הדמויות עסוקות בענייניהן. המיקוד בציור הוא לא במרכז, כמקובל לרוב בציורים. דמויות רבות בצדדים נחתכות, מה שיוצר תחושה של צילום. הציור שופע בצורות גאומטריות עגולות הניכרות במטריות, בחישוק של הילדה ובסל של האישה השמאלית. הצבעים הדומיננטיים ביצירה הן אפור וכחול.
פבדה
פבדה אסטוריאנית, אשר לרוב מכונה פשוט פבדה (בספרדית ובאסטורית: Fabada), היא נזיד שעועית עשיר שמקורו מאסטוריאס, אך זמין ברחבי ספרד ובמסעדות ספרדיות ברחבי העולם. פבדה משומרת נמכרת במרכולים ברחבי המדינה.
פבדה כוללת שעועית לבנה גדולה יבשה (המושרית לילה לפני השימוש), כתף חזיר או קותלי חזיר (בייקון), נקניק דם, צ'וריסו, ולעיתים קרובות זעפרן.
פבדה מוגשת חמה והיא תבשיל עשיר וכבד, לכן לרוב נאכלת במהלך החורף, בארוחה המרכזית של היום, ארוחת הצהריים. לרוב מוגשת כמנה ראשונה, אבל יכולה להיות גם המנה העיקרית של הארוחה. מוגשת בדרך כלל עם לחם פריך ועם סיידר אסטוריאני או יין אדום.
סביאלנד
סביאלנד (בשוודית: Svealand, "ארץ סְבֵיאָה") הוא המרכזי והמאוכלס ביותר מבין ארבעת חלקיה של שוודיה, ומהווה ארץ היסטורית (לצד נורלנד, סקונהלנד ויֶטאלנד) שמתגוררים בה כ-40% ממספר תושביה של ממלכת שוודיה של ימינו.
שטחה של סביאלנד הוא 80,846 קמ"ר, ומתגוררים בה 3,928,807 תושבים (נכון ל-31 בדצמבר 2014).
ארץ סביאלנד משתרעת בין ארץ יטאלנד מדרום, ארץ נורלנד מצפון, במזרח נמצא הים הבלטי ובמערב נמצאת נורווגיה.
בסביאלנד נמצאות עיר הבירה של ממלכת שוודיה סטוקהולם, כמו גם האוניברסיטה העתיקה ביותר בסקנדינביה בעיר אופסלה, בה גם מקום מושבו של הארכיבישוף של שוודיה.
דרונגו פרדיסאוס
דרונגו פרדיסאוס (שם מדעי: Dicrurus paradiseus) הוא מין של ציפור ממשפחת הדרונגים החיה בדרום אסיה ודרום-מזרח אסיה באזור הטרופי, בעיקר סביב דרום ההימלאיה, רחבי הודו עד הרי גהט המערביים ומזרחה עד האי ג'אווה שבאינדונזיה. הוא מכונה גם דרונגו זנב-מחבט עקב שני הגדילים המפוארים שבקצה זנבו, שם המשותף למין קרוב Dicrurus remifer הקטן יותר מדרום ההימלאיה.